ศรีริต้า เจนเซ่น ณรงค์เดช

ศรีริต้า เจนเซ่น ณรงค์เดช (เกิด 27 ตุลาคม พ.ศ. 2524) ชื่อเล่น ริต้า เป็นนักแสดงและนางแบบลูกครึ่งไทย-เดนมาร์ก สังกัดสถานีวิทยุโทรทัศน์ไทยทีวีสีช่อง 3

**ประวัติ**
ศรีริต้า เจนเซ่นเกิดเมื่อวันที่ 27 ตุลาคม พ.ศ. 2524 ที่ประเทศอินโดนีเซีย เป็นลูกครึ่งไทย-เดนมาร์ก บิดาเป็นชาวเดนมาร์กชื่อไอวิน เจนเซ่น (Ejwin Jensen) กับศรีรัช ศิริบรรจง มารดาชาวไทยเชื้อสายจีน เธอมีพี่ชายร่วมบิดามารดาชื่อ เสกสรร เจนเซ่น ภายหลังมารดาและบิดาของเธอได้เลิกรากัน บิดากลับไปพำนักอยู่ในประเทศเดนมาร์ก ส่วนมารดาได้สมรสใหม่และอาศัยกับสามีคนปัจจุบันที่ย่านหนองแขม มีน้องสาวต่างบิดาคนหนึ่งชื่อ พิมลพรรณ ศิริบรรจง 
ศรีริต้าจบการศึกษาระดับมัธยมศึกษาตอนต้นจากโรงเรียนลาซาล ระดับมัธยมศึกษาตอนปลายจากโรงเรียนบางกะปิ และระดับอุดมศึกษาปริญญาตรี วิชาเอกประชาสัมพันธ์ โทโฆษณา คณะนิเทศศาสตร์ มหาวิทยาลัยกรุงเทพ

**ชีวิตส่วนตัว**
ศรีริต้าจดทะเบียนสมรสกับกรณ์ ณรงค์เดช นักธุรกิจ บุตรชายของเกษม กับคุณหญิงพรทิพย์ ณรงค์เดช เมื่อวันที่  4 มกราคม พ.ศ. 2563 และจัดพิธีมงคลสมรสในวันที่ 29 กุมภาพันธ์ปีเดียวกัน 
ปัจจุบันศรีริต้าและกรณ์มีบุตรชาย-บุตรสาว ด้วยกัน 2 คน ชื่อ อัศวิน เจนเซ่น ณรงค์เดช (ชื่อเล่น กวินท์) เกิดเมื่อวันที่ 21 มีนาคม พ.ศ. 2564 คนที่ 2 เป็นบุตรสาว ชื่อ เรนิต้า เจนเซ่น ณรงค์เดช (ชื่อเล่น เรเน่) เกิดเมื่อวันที่ 1 ธันวาคม พ.ศ. 2567

**วงการบันเทิง**
ด้วยความเป็นสาวลูกครึ่งหน้าตาสะสวย และมีความสูง 173 เซนติเมตร ริต้าเข้าวงการตั้งแต่อายุ 13 ปี โดยระหว่างไปเล่นไอซ์สเกตที่เวิลด์เทรด มีโมเดลลิ่งมาขอถ่ายและให้ไปแคสติ้งงานโฆษณา ได้ถ่ายโฆษณายาทำความสะอาดหน้าซีบรีซ ชุดสนธยาไปไหน ค่าตัวเป็นหลักแสน และเริ่มเล่นละครกันตนาเรื่องแรก "สะพานดาว" คู่กับ ศุภวัฒน์ อ่ำประสิทธิ์ ทางช่อง 7 มีฐาปกรณ์ ดิษยนันทน์ เป็นผู้กำกับฯ จากนั้นเล่นละครกับบรอดคาซท์ เรื่อง "น้ำใสใจจริง" ทางช่อง 3 และเซ็นสัญญาเป็นนักแสดงในสังกัดบรอดคาซท์ ผลงานที่ผ่านมาได้แก่ จันทร์เอ๋ยจันทร์เจ้า ข้ามฟ้าเฉือนคม (ผลงานร่วมระหว่างช่อง 3 กับทีวีบี เรื่องนี้มีชื่อเสียงในฮ่องกงด้วย)
ริต้ามีผลงานละครโทรทัศน์ในฮ่องกงเรื่อง ข้ามฟ้าเฉือนคม หรือ Split Second และมีผลงานภาพยนตร์อย่าง  999-9999 ต่อ-ติด-ตาย, คนพันธุ์เอ็กซ์ ส่วนละครมี พี่เลี้ยงกึ่งสำเร็จรูป, ละครเฉลิมพระเกียรติเรื่อง-แผ่นดินนี้ยังรื่นรมย์, ทีเด็ดครูพันธุ์ใหม่ จิตพิสัยเดือด, ก็ว่าจะไม่รัก, จันทร์เอ๋ย จันทร์เจ้า, กลิ่นแก้ว กลางใจ, สร้อยแสงจันทร์, ยุทธการหักคานทอง, แกะรอยรัก ยังมีโฆษณาและถ่ายแบบ-เดินแบบสม่ำเสมอ

**ผลงาน**

**ละครโทรทัศน์**

**ภาพยนตร์**
 999-9999 ต่อติดตาย (พ.ศ. 2545) รับบท เรนโบว์- พันธุ์ X เด็กสุดขั้ว (พ.ศ. 2547) รับบท ซันนี่

**รายการโทรทัศน์**
เดอะเฟซไทยแลนด์ ซีซัน 4 หรือ เดอะเฟซออลสตาร์ โดยเป็นเมนเทอร์คู่กับ น้ำทิพย์ จงรัชตวิบูลย์ ซึ่งมี เมทินี กิ่งโพยม, คริส หอวัง, เฌอมาลย์ บุญยศักดิ์ และ ซอนย่า คูลลิ่ง มาร่วมเป็นเมนเทอร์ด้วย

**มิวสิกวิดีโอ**
 คงไม่ว่า (BoyScout) (2538)- ตะโกนบอกฟ้า (เจสัน ยัง) (2539) - โตไม่ทัน (เจอาร์-วอย) (2539)- เธอใช่ไหม (เจย์-ซี) (2539)- ตามใจ (โบ สุนิตา) (2541)- อยากรู้จักจัง (ไจแอนท์) (2541)- จุ๊บ (ศรราม เทพพิทักษ์) (2541)- เพิ่งเข้าใจ (นาวิน ต้าร์) (2542)- เธอมากับฝน (เอ็กซ์ ฐิติ) (2543)- รักเข้าไป (ดัง พันกร) (2543)- ไม่เป็นไร (วงแบล็คเฮด) (2546)- ของตาย (วงเดอะแมส) (2547)- เพลงผีเสื้อ (วงแคลช) (2548)- น้านา (ธงไชย แมคอินไตย์) (2549)- Oh my boy
(ตอง ภัครมัย) (2550)- ฉันทนาที่รัก (เบิร์ดเปิดฟลอร์) (2550)- นางฟ้า (ดิว The Star 5) (2553)- เบื่อคำขอโทษ (จอร์ช เบญจ) (2555)

**คอนเสิร์ต**
 LOVE IS IN THE AIR : CHANNEL3 CHARITY CONCERT (พ.ศ. 2560)

**รางวัลที่ได้รับ**
 หนุ่มสาวช่างฝันปี 1995 ของนิตยสารเธอกับฉัน- มิสแฟชั่นรีวิว ปี 1997- รางวัล COOL Ambassador ปี 2008 ทูตโครงการปฏิบัติการพิชิตโลกร้อน- ทีวีพูลสตาร์ปาร์ตี้อวอร์ดส์ 2012 สาขา รางวัลสาวรูปร่างดี- สาวพราวเสน่ห์แห่งปี รางวัล"ดาวเมขลา" ปี2016

**อ้างอิง**

**แหล่งข้อมูลอื่น**
 name=ศรีริต้า เจนเซ่น-  แฟนไซต์ทางการ-  sririta-jensen.com date=2011-09-09 -  ศรีริต้า เจนเซ่น ในเฟซบุ๊ก-  ชีวประวัติ-  เฟซบุ๊กทางการ
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายเดนมาร์ก
หมวดหมู่:บุคคลจากโรงเรียนลาซาล
หมวดหมู่:บุคคลจากโรงเรียนบางกะปิ
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางแบบเด็กชาวไทย
หมวดหมู่:นางแบบไทย
หมวดหมู่:ยูทูบเบอร์ชาวไทย
หมวดหมู่:เมนเทอร์เดอะเฟซไทยแลนด์
หมวดหมู่:ศิลปินที่เป็นแนวร่วมกปปส.
หมวดหมู่:บุคคลจากจาการ์ตา
หมวดหมู่:พุทธศาสนิกชนชาวไทย